Jūlijs Straume

Jūlijs Straume (1874–1970) bija latviešu tekstilmākslinieks un pedagogs. 

 Dzīvesgājums  
Dzimis 1874. gada 2. jūlijā (20. jūnijā pēc VS) Druvienas pagasta „Ķempjos” zemnieka ģimenē. Mācījās Jelgavas Aleksandra skolā un Štiglica Centrālajā tehniskās zīmēšanas skolā Pēterburgā. No 1905. līdz 1907. gadam papildinājās tekstila mākslā Parīzē. 1907. gadā apprecējās ar Mariju Augustu Rongvo un apmetās uz dzīvi Tiflisā, kur vadīja Kaukāza Mājamatniecības komitejas mākslas nodaļu. Strādāja Šušas mākslas skolā Kalnu Karabahā par rasēšanas un zīmēšanas skolotāju (1908–1911). 1912. gadā viņš piedalījās arheoloģiskā ekspedīcijā uz Ani (tagad Turcijā). 
1921. – 1923. gadā viņš bija Latvijas vicekonsuls Gruzijā.

1923. gadā J. Straume atgriezās Latvijā un strādāja par skolotāju dažādās Rīgas skolās. Viņa Gruzijā tapušais paklājs MIRI saņēma zelta medaļu 1925. gada Vispasaules dekoratīvās mākslas izstādē Parīzē.Gruzijas pirmajam dizainerim Jūlijam Straumem - 140 2013. gada 28. decembrī
Pēc Ulmaņa apvērsuma viņš 1934. gadā zaudēja pedagoga darbu Rīgas pilsētas amatnieku skolā.

Miris 1970. gada 1. novembrī, apglabāts Rīgas 2. Meža kapos.timenote.info

 Piemiņa 
J. Straumes darbi eksponēti Gruzijas tautas un lietišķās mākslas muzejā Tbilisi. 2018. gada 27. jūlijā Gulbenes novada vēstures un mākslas muzejā norisinājās zinātniskā konference “Divi Jūliji. Pirmie cīruļi”, kurā par Jūlija Madernieka un Jūlija Straumes personībām, daiļradi un dažādiem mākslas aspektiem uzstājās eksperti no Latvijas, Gruzijas, Lielbritānijas un Irānas.DIVI JŪLIJI Gulbenē jūlijā  Latvijas Dizaineru savienība 03/08/2018

 Atsauces 

Kategorija:Latviešu mākslinieki
Kategorija:Gulbenes novadā dzimušie